Macan sumatra

Macan Sumatra (Panthera tigris sumatrae) inggih punika salah satunggalipun subspésiès macan ingkang asalipun saking Pulo Sumatra, Indonésia. Macan Sumatra kalebet salah satunggalipun saking enem subspésiès ingkang taskih wonten ngantos dumugi sapunika lan mlebet klasifikasi sato kéwan kritis ingkang kaancem cures (critically endangered) wonten ing dhaftar warni abrit spésiès kaancem cures ingkang dipunrilis déning Lembaga Konservasi Donya IUCN.[assessors=Cat Specialist Group; id=15966. 1996. Panthera tigris ssp. sumatrae; Database entry includes a brief justification of why this subspecies is critically endangered and the criteria used. Yogyakarta:Araska] Populasi Macan Sumatra alasan kinten-kinten namung wonten 400-500 kémawon, mliginipun ingkang gesangipun ing taman-taman nasional ing Sumatra. Uji genetik ingkang paling ènggal mratélakaken bilih wonten tandha-tandha genetik ingkang unik, ingkang dados pratandha bilih subspésiès punika gadhah kemungkinan saged ngrembaka dados spésiès ingkang kapisah, syaratipun inggih punika manawi spésiès punika saged kasil lestari.

 Genetik lan évolusi 
Analisa DNA mratelakaken wonten hipotésis bilih Macan Sumatra sampun dipunasingaken saking subspésiès macan sanèsipum sasampunipun wonten prastawa minggahipun toya sagara nalika jaman Pleistosen ngantos dumugi jaman Holosen (watawis 12.000 ngantos 6.000 taun ingkang kepengker). Kanthi prastawa kasebat lan sajarah wontenipun évolusi punika, Macan Sumatra miturut genetikipun dados bénten kaliyan sadaya subspésiès macan ing dharatan ageng (Asia) ingkang langkung caket gegayutanipun (genetikipun).[Cracraft J., Feinstein J., Vaughn J., Helm-Bychowski K. 1998. Sorting out tigers (Panthera tigris) Mitochondrial sequences, nuclear inserts, systematics, and conservation genetics; journal = Animal Conservation; volume = 1; kaca = 139–150; doi = 10.1111/j.1469-1795.1998.tb00021.x]

 Pranala njawi 
 Harimau sumatera semakin langka
 ProFauna Survey tentang Perdagangan Harimau di Sumatera 

 Tijgeritorium: everything you want to know about tigers! 
 The Sumatran Tiger Trust
 Sumatran Tiger Conservation Program 
 Palm Oil Threat to Sumatran Tiger and Orangutan 
 Sumatran Tiger: WhoZoo
 Sumatran Tiger (Panthera tigris sumatrae)
 Endangered species: Sumatran tiger
 Save The Tiger Fund - Sumatran Tiger 
 Tiger Facts - Sumatran Tiger 
 Situs harimau sumatra 
 Cathetan suku 

Kategori:Artikel mawa basa krama
Kategori:Felidae
Kategori:Fauna Indonésia